Κόνιτσα 30/03/2021

**ΔΕΛΤΙΟ ΤΥΠΟΥ**

**ΕΥΧΑΡΙΣΤΙΕΣ ΠΡΟΣ ΕΟΔΥ ΓΙΑ ΤΗΝ ΑΜΕΣΗ ΑΝΤΑΠΟΚΡΙΣΗ.**

Ο Δήμαρχος Κόνιτσας εκφράζει βαθύτατες ευχαριστίες προς την επόπτρια Περιφερειακής Ενότητας Ιωαννίνων και το κλιμάκιο του Ε.Ο.Δ.Υ. για την άμεση ανταπόκριση στο αίτημά του, σχετικά με την έκτακτη διενέργεια δειγματοληπτικού ελέγχου ανίχνευσης Covid 19 (rapid tests) στην Κοινότητα Διστράτου σήμερα Τρίτη 30/03/2021, παρά τον αρχικό προγραμματισμό τους για τις 2/04/2021.

Πρέπει να γίνει αντιληπτό ότι το τελευταίο διάστημα ο ΕΟΔΥ καταβάλει τεράστιες προσπάθειες, καθώς οι ανάγκες είναι πολλές και η αλλαγή του προγράμματος δεν είναι εύκολη.

Ο Δήμος έχει άψογη συνεργασία με την Περιφέρεια Ηπείρου, τις κινητές μονάδες του Ε.Ο.Δ.Υ. και το Κέντρο Υγείας, που δίνουν μάχη κατά το απαιτητικό και δύσκολο διάστημα που διανύουμε, αποσκοπώντας στην επίλυση των προβλημάτων τα οποία αναφύονται.

Παρακαλούνται οι συνδημότες να τηρούν τα προβλεπόμενα μέτρα προστασίας.

Από το Γραφείο Δημάρχου